PLANET ยัน 2 ผู้ถือหุ้นใหญ่ “ประพัฒน์-Thompson“ ขายบิ๊กล็อต 11% ไม่กระทบธุรกิจ
PLANET ยัน 2 ผู้ถือหุ้นใหญ่ “ประพัฒน์-Thompson“ ขายบิ๊กล็อต 11% ไม่กระทบธุรกิจ
23 มี.ค. 2564

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET แจ้งว่า เมื่อวันที่ 22 มีนาคม 2564 บริษัทได้รับแจ้งว่า นายประพัฒน์ รัฐเลิศกานต์ และ Mr. Trevor John Thompson ได้ทำรายการขายหุ้นสามัญของบริษัท รวมจำนวน 28,000,000 หุ้น ร้อยละ 11.2 ของทุนชำระแล้วของบริษัทผ่านกระดานซื้อขายหลักทรัพย์รายใหญ่ (Big Lot) ของตลาดหลักทรัพย์แห่งประเทศไทย
โดยรายการดังกล่าวข้างต้น ไม่มีผลกระทบต่อการเปลี่ยนแปลงอำนาจในการควบคุมบริษัท นโยบายการดำเนินธุรกิจ โครงสร้างคณะกรรมการและผู้บริหารของบริษัท และการทำรายการดังกล่าวไม่เข้าข่ายการทำคำเสนอซื้อทั้งหมดของกิจการตามประกาศคณะกรรมการกำกับตลาดทุนที่ ทจ. 12/2554 เรื่องหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงำกิจการ ลงวันที่ 13 พฤษภาคม 2554